
	 MESTNA OBČINA 
MURSKA SOBOTA
           ŽUPAN 
Kardoševa 2, 9000 MURSKA SOBOTA



Številka :  611 - 0002/2011 - 1 (173)
Datum : 11.10.2011

MESTNEMU SVETU

	ZADEVA:
	Predlog za obravnavo na 8. seji Mestnega sveta Mestne občine Murska Sobota 


	GRADIVO PRIPRAVIL:
	Mestna uprava, Oddelek za gospodarske in negospodarske dejavnosti


	NASLOV:
	Obravnava  sklepa javnega vzgojno – izobraževalnega zavoda Glasbene šole Murska Sobota, glede povišanja prispevka  materialnih stroškov staršem učencev GŠ M. Sobota, iz občine Murska Sobota



	POROČEVALEC ali POROČEVALCI: 
	Bojan Petrijan – direktor občinske uprave  in Darja Kadiš – višja svetovalka II za družbene dejavnosti, Marija Gregorc – MŠŠ, sektor za osnovno šolstvo


	PRISTOJNO DELOVNO TELO:
	Odbor za družbene dejavnosti 




PREDLOG SKLEPA:	- Mestni svet Mestne občine Murska Sobota predlaga ravnateljici Glasbene šole Murska Sobota,  da nemudoma zadrži izvrševanje sprejetega sklepa sveta zavoda GŠ Murska Sobota glede povišanja prispevka materialnih stroškov staršem učencev GŠ M. Sobota, iz občine Murska Sobota, 
                                               - Mestni svet Mestne občine Murska Sobota predlaga Svetu zavoda Glasbene šole Murska Sobota, da sklep o povišanju prispevka staršev za materialne stroške staršem učencev Glasbene šole Murska Sobota, katerih bivališče je v Mestni občini Murska Sobota, nemudoma odpravi.




		                                                                                Župan
							            Mestne občine Murska Sobota
							      Anton  ŠTIHEC, univ. dipl. inž. grad.


Na podlagi 41. in 136. člena Zakona o organizaciji in financiranju vzgoje in izobraževanja (Uradni list RS, št. 16/07-UPB5, 101/07, 36/08, 58/09, 64/09 – popr., 65/09 – popr., 20/11), 17. člena Statuta Mestne občine Murska Sobota (Uradni list RS, št. 23/07 - UPB in 49/10) in 1. člena Odloka o ustanovitvi javnega vzgojno – izobraževalnega zavoda Glasbene šole Murska Sobota (Uradni list RS, št. 61/96, 23/07, 33/10 in  23/2011),  je Mestni svet Mestne občine Murska Sobota na seji dne_____ 2011 sprejel



S K L E P : 

I. 

· Mestni svet Mestne občine Murska Sobota predlaga ravnateljici Glasbene šole Murska Sobota,  da nemudoma zadrži izvrševanje sprejetega sklepa sveta zavoda GŠ Murska Sobota glede povišanja prispevka materialnih stroškov staršem učencev GŠ M. Sobota, iz občine Murska Sobota, 
· Mestni svet Mestne občine Murska Sobota predlaga Svetu zavoda Glasbene šole Murska Sobota, da sklep o povišanju prispevka staršev za materialne stroške staršem učencev Glasbene šole Murska Sobota, katerih bivališče je v Mestni občini Murska Sobota, nemudoma odpravi.

II.

Ta sklep začne veljati z dnem sprejetja. 

Murska Sobota, dne

 

                                                                                                                 Župan
                                                                                              Mestne občine Murska Sobota
                                                                                                        Anton Štihec l.r.                                      














O b r a z l o ž i t e v:


PRAVNA PODLAGA:  
Je podana v 41. in 136. členu Zakona o organizaciji in financiranju vzgoje in izobraževanja (Uradni list RS, št. 16/07-UPB5, 101/07, 36/08, 22/09, 55/09, 58/09, 64/09, 65/09, 16/10, 47/10 in 20/11, v nadaljevanju ZOFVI). Mestna občina Murska Sobota je ustanoviteljica Glasbene šole Murska Sobota.  Ustanoviteljske pravice pa izvršuje mestni svet.


OCENA STANJA IN RAZLOGI  ZA SPREJEM SKLEPA:
Mestni svet Mestne občine Murska Sobota je na 4. seji dne 23. marca 2011 sprejel  Odlok o spremembah in dopolnitvah Odloka o ustanovitvi javnega vzgojno – izobraževalnega zavoda Glasbene šole Murska Sobota (Uradni list RS, št. 23/2011). Z odlokom je uredil način zagotavljanja sredstev za delovanje  Glasbene šole Murska Sobota (v nadaljevanju GŠ M. Sobota) ter odgovornosti ustanovitelja in pogodbenih partnerjev, ki so povezane z izvajanjem javne službe glede na delež vpisanih otrok v GŠ M. Sobota iz posamezne občine v vsakem šolskem letu posebej. Vsa leta do sedaj, je Mestna občina Murska Sobota sredstva za materialne stroške na podlagi 82. člena ZOFVI-ja zagotavljala sama. V letošnjem letu smo na podlagi  sprejetega Odloka o spremembah in dopolnitvah Odloka o ustanovitvi javnega vzgojno – izobraževalnega zavoda Glasbene šole Murska Sobota (Uradni list RS, št. 23/2011) in ZOFVI-ja, zagotavljanje materialnih stroškov razdelili na  občino ustanoviteljico in občine pogodbene partnerice.

Opisano utemeljujemo v tabeli 
	Glasbena šola Murska Sobota
	2008
	2009
	2010
	2011- razdelitev materialnih stroškov po občinah na delež vpisanih otrok

	Materialni stroški
	59.092,96
	47.901,00
	44.064,00
	33.249,00

	Nadstandard
	544,88
	2.103,17
	2.218,50
	2.249,00

	Razširjena dejavnost
	4.410,00
	3.600,00
	2.490,00
	500,00

	Investicijsko vzdrževanje
	0,00
	0,00
	2.450,00
	0,00

	Skupaj
	64.047,84
	53.604,17
	51.222,50
	35.998,00




Dne 3.6.2011 smo GŠ M. Sobota poslali v podpis Pogodbo o  sofinanciranju osnovnošolske dejavnosti GŠ M. Sobota za proračunsko leto 2011, v kateri zagotavljamo sredstva za pokrivanje stroškov na podlagi 82. člena ZOFVI (torej na podlagi primerljivih stroškov prejšnjih let) samo za učence iz naše občine. Do danes ravnateljica  ni podpisala pogodbe iz razloga, ker po izračunih GŠ M. Sobota materialni stroški znašajo v bistveno višjem znesku, kot je bil zagotovljen v proračunu občine. 

Svet zavoda GŠ M. Sobota je na svoji redni seji dne 29.9.2011 sprejel sklep, s katerim je spremenil višino prispevka staršev za materialne stroške za učence GŠ M. Sobota iz občine M. Sobota iz 27, 78 EUR na 36 EUR. 

Sklep sveta GŠ Murska Sobota nima ekonomske podlage  in ni zakonit. Gre za nezakonito nalaganje plačila stroškov uporabnikom in neenakopravno obravnavanje uporabnikov javnega izobraževalnega sistema, glede na njihovo stalno bivališče. Pravica do izobraževanja je zapisana v Ustavi RS, v skladu z 14. členom ustave pa so v Sloveniji zagotovljene enake človekove pravice in temeljne svoboščine, ne glede na narodnost, raso, spol itd. ter katerokoli drugo okoliščino.


Za določitev višine obveznosti mestne občine je potrebno predhodno razčistiti vprašanje glede same vsebine materialnih stroškov, ki jih GŠ M. Sobota, po njenih izračunih potrebuje za delovanje - torej ali so ti materialni stroški izračunani v skladu s predpisanimi normativi in standardi po Pravilniku o normativih in standardih za izvajanje programa glasbene šole (Uradni list RS, št. 76/08, 31/10 in 5/11). 

CILJI  IN VSEBINA SKLEPA: 
S sprejetjem predlaganih sklepov se naloži vodstvu GŠ M. Sobota, da zadrži izvajanje sprejetega sklepa sveta zavoda GŠ M. Sobota v zvezi z dvigom prispevka staršev za materialne stroške, saj le ta nima ekonomske podlage, svetu zavoda GŠ M. Sobota pa, da sklep, ki nima ekonomske podlage, odpravi. 
Kljub našim prizadevanjem, da se stroški za lokalno skupnost planirajo v okviru stroškov prejšnjih let (glej tabelo), je GŠ M. Sobota finančni plan v okviru materialnih stroškov, iz leta 2010, za leto 2011 povišala na 93.000,00 EUR. 


Mestnemu svetu Mestne občine Murska Sobota predlagam, da sprejme sklep v predlagani obliki. 


Gradivo pripravil:
Oddelek za gospodarske in	
negospodarske dejavnosti           


                                                                                                     Predlagatelj
                                                                                    Anton ŠTIHEC, univ.dipl.inž.grad.
                                                                                                       Ž U P A N

